**Сабақтың түрі:** Ашық сабақ

**Білім беру саласы:** Шығармашылық

**Бөлімі:** Музыка

**Тақырыбы:** Музыка әлеміне саяхат!

**Мақсаты:** музыка әлемі туралы түсінік беру

**Білімділік:** Балалардың ноталарды тануын, музыкалық аспаптарға деген қызығушылығын ояту.

**Дамытушылық:** Аспаптарды дыбысынан ажырата білуге және дыбыстарды тыңдау арқылы эстетикалық талғамдарын, музыканы қабылдау деңгейін дамыту.

**Тәрбиелік:** Музыка сүюге, тыңдай білуге тәрбиелеу.

**Көрнекіліктер:** Тақырып жазылған шарлар, музыкалық аспаптар, аспаптардың суреттері, ноталардың суреттері, музыка қалашығына саяхатқа баратын аялдамалардың аттары жазылған суреттер, слайдтар.

**Сабақтың барысы:**

**І. Мотивациялық қозғаушы күш.**

Балалар «марш» екпінімен залға кіреді. Ортаны айналып шығып шеңбер жасап тұрады, музыка жетекшісі балалармен амандасады және әуенге (басқа көңілді әуен қосылады) әртүрлі қимылдар жасап алады

(балалардың сабаққа деген қызығушылығын арттыру мақсатында)

**«Шаттық» шеңбері:**

Арайлап таң атты

Алтын шуақ таратты

Жарқырайды күніміз

Жарқырайды даламыз

Сәлеметсіздер ме,қонақтар!

**Музыка жетекшісі:** - Балалар сендер қандай сабаққа келдіңдер?

**Балалар:** - Музыка сабағына.

**Музыка жетекшісі:** - Музыка сабағында біз не үйренеміз?

**Балалар:** - Ән айтуды, би билеуді үйренеміз.

**Музыка жетекшісі**: - Жарайсыңдар!

**ІІ. Іздену - ұйымдастырушы кезең.**

**Музыка жетекшісі:** Балалар, қалай ойлайсындар музыка шығару үшін бізге не керек?

**Балалар:** Домбыра, гитара, күй сандық және т.б.

Ноталар керек.

**Музыка жетекшісі:** Ия дұрыс айтасындар, ноталар керек. Балалар, музыка әлемінде 7 нота бар:

Мұғалім ноталарды айтады сырнайдың көмегімен: **ДО, РЕ, МИ, ФА, СОЛЬ, ЛЯ, СИ.**

(Тақтада ноталар ілініп тұрады)

**Музыка жетекшісі мен балалар:** Ноталарды тағы қайталап шығады.

**ДО, РЕ, МИ, ФА, СОЛЬ, ЛЯ, ...**

Қане ,балалар, бізде барлық нота толық болды ма?

**Балалар:** Жоооқ, бір нота жоқ.

**Музыка жетекшісі:** Жарайсыңдар! Бізде «СИ» нотасы жетпейді. Онда балалар, «СИ» нотасын тауып алу үшін, біз музыка әлеміне саяхат жасаймыз.

**ІІІ. Негізгі бөлім.**

**Музыка жетекшісі:** Балалар, біз **музыкалық аспаптар қаласына (Музыкалық түрлі аспаптар суреті ілінеді)** келдік, Нотаны табу үшін, арнайы батырманы басып көмек сұрап көрейік. (бала батырманы басады.)

**Түрлі аспаптар қалашығының ханшайымы:** Сәлеметсіздерме, балалар! Музыкалық аспаптар қаласына қош келдіңіздер!

**Мұғалім:** Сәлеметсіз бе! Біз «Си» нотасын іздеп саяхатқа шықтық. Мүмкін сіз бізге көмек бересіз.

**Түрлі аспаптар қалашығының ханшайымы:**  Жақсы, олай болса сіздер менімен түрлі музыкалық аспаптармен өнерлеріңізді көрсетулеріңді сұраймын.

**Балалар оркестрмен өнер көрсетеді.**

**Түрлі аспаптар қалашығының ханшайымы:** Жоқ балалар, біздің қалада бұл нота табылмады. Мүмкін келесі «Би орталығында» табарсыңдар! Жолдарың болсын! Келесі аялдамаға жол ашық.

**Музыка жетекшісі:** Ал, балалар келесі «Би орталығына» аттанайық.

(**БИ суреті).** Балалар, тапсырманы тыңдау үшін, батырманы басайық).

**Би орталығының ханшайымы:** Сәлеметсіздер ме, балалар! «Би орталығына» қош келдіңіздер!

**Мұғалім:** Сәлеметсіз бе! Біз «Си» нотасын іздеп саяхатқа шықтық. Мүмкін сіз бізге көмек бересіз.

**Би орталығының ханшайымы:** Жақсы, балалар мен сендерге көмек беруге дайынмын. Біздің орталықтан «СИ» нотасын іздеп көрейін. Ал, сендерге ұсыныс: Менімен бірге «Қара жорға» биінің ырғақтарын билеп берулеріңізді сұраймын.

**Музыка жетекшісі:** Ал кәнеки балалар, ортаға шығып, би билейміз.

**Би орталығының ханшайымы:** Жарайсыңдар балалар! билерін тамаша екен. *Би орталығының ханшайымыз өз аймағындағы ноталарды санап көреді. (сурет ұстіндегі ноталарды санайды.)«Си» нотасының жоқ екендігін айтады.*

Балалар, біздің орталықта бұл нота табылмады. Мүмкін келесі аялдамадан табылар. Келесі аялдамаға жол ашық.

**Музыка жетекшісі:** Ал балалар, «Ойын-сауық» аймағына келіп жеттік. Балалар, батырманы басайық.

**ДАУЫС:** Балалар, «Ойын-сауық» аймағына қош келдіңіздер!

**Музыка жетекшісі:** Сәлеметсіз бе! Біз «СИ» нотасын іздеп саяхатқа шықтық. Мүмкін сіз бізге көмек бересіз.

**Дауыс:** Әрине, көмек беруге дайынмын. Біздің үлкен аймақта бұл нотаның болмауы мүмкін емес. Мен нотаны іздеген уақытта сендер өз өнерлеріңді, білімдеріңді, тапқырлықтарыңды ортаға салыңдар.

**Музыка жетекшісі:** Балалар, нотамыз бізге жеткенше мына аспаптардың дыбыстарын дауысынан таниық.

**Музыка жетекшісі:**  Нотамыз табылмай жатқаны ғой. Ендеше ұлттық ойынымыз «Теңге ілу» ойынын ойнайық.

**Шарты:** Ұлттықойын теңге ілу, ойынның шарты 2 бала ортага шығып атқа мініп, музыка әуенімен шауып шеңберді айналып, шеңбер ішіндегі теңге түйілген орамалды алып үлгеруі керек Егер кім теңгені алып үлгерсе, сол жеңімпаз атанады.

**Музыка жетекшісі:** Ортаға балаларды шығарып, ойынға қатыстырады. Ойында ойнап болған сон

**Дауыс:** жарайсыңдар, кішкентай өнерлі достарым! «Си» нотасын біздің аймақтан таптым. Біздің аймақтың ханшайымы жолға шықты. Сендерге жетіп қалған да шығар. Сау болыңдар!

(Осы уақытта залға Ханшайым кіріп келеді балаларға қарап)

**Ханшайым:** Сәлем, достар! Жарайсыңдар! «СИ» нотаны сіздерге жеткіздім! «Музыка әлемінен» сіздерге жіберген сыйлықтарды беремін! Сау болыңыздар балалар!

**Музыка жетекшісі:** балалар **«СИ»** нотасын таптық. Біздің де балабақшаға қайтатын уақытымыз болып қалды. Бәріміз қатарласып саппен балабақшамызға оралайық (музыка ойнап тұрады, залды бір айланып шығады)

**ІV. Қорытынды.** Музыка жетекшісі: міне, балабақшаға да келіп жеттік.

Біз бүгін қайда бардық?

**Балалар:** Біз музыка әлемінде биледік және әр-түрлі саз аспаптармен өнерімізді көрсеттік. Ноталарға көмек бердік.

(қайда барғанын, не көргені туралы әңгімелеседі.) ендеше, музыка әлемі Ханшайымының берген СИ нотасын орнына орналастырайық.

**Музыка жетекшісі:** - Дұрыс айтасыңдар, тапсырмалар орындадық. Балалар, ендеше бәріміз бірге «Балдырғандар» әнін орындап, тобымызға қайтайық. Әнді орындап

Балалар, мына нота қорапшасын ашып көрейікші (балалар сыйлықты келген қонақтарға (жылы тілектерін жеткізеді.)

музыка жетекшісімен сау болыңыз!- деп, музыка ырғағымен сапқа тізіліп залдан шығып кетеді.

**Күтілетін нәтиже:**

**Біледі:** Балалар, ноталардың аттарын атай біледі;

**Игереді:** Музыканың дыбысын ажырата біледі, аспаптармен танысты;

**Меңгереді:** Балалардың музыка мәдениетіне деген көз - қарастарын қалыптастырады.

КЕЛІСІЛДІ: БЕКІТЕМІН:

Көкшетау қаласы әкімдігінің жанындағы Көкшетау қаласы әкімдігінің жанындағы

«Ю.А.Гагарин ат.№33 бала бақшасы» «Ю.А.Гагарин ат.№33 бала бақшасы»

МКҚК әдіскері\_\_\_\_\_\_\_ А.Қ.Қадырбаева МКҚК меңгерушісі\_\_\_\_\_\_\_ Б.Н.Омарова

« »\_\_\_\_\_\_\_\_\_\_\_\_\_\_2017 жыл « »\_\_\_\_\_\_\_\_\_\_\_\_\_\_2017 жыл

**№ 10 ортаңғы тобы.**



**Өткізген музыка жетекшісі:** Сундетов Мадияр Ергешұлы

Көкшетау 2017о/ж